text: Seks personer kvæstet i bilulykke
  07 august 2013 kl. 05.16
  To biler kørte sammen i Rødekro, da en fører ikke overholdt vigepligten. Alle er kørt på sygehuset.
  Seks personer måtte sent tirsdag aften en tur på sygehuset i Aabenraa, efter at de alle var kommet til skade i en bilulykke ved Rødekro i Sønderjylland.
  To biler var kørt sammen på Østergade i udkanten af byen, og to personer måtte skæres fri, da de sad fastklemt.
  - De er alle kørt på sygehuset. Men intet tyder på alvorlige skader, siger vagtchef Bjørn Pedersen fra Syd- og Sønderjyllands Politi.
  Ifølge politiet har en af førerne ikke overholdt sin vigepligt, men ellers kender vagtchefen ikke de nærmere omstændigheder omkring ulykken.
  I den ene bil sad en 75-årig kvinde bag rattet, og hendes mand sad på passagersædet. En 23-årige kvinde kørte den anden bil, og hun havde tre andre unge mennesker med som passagerer.
  